এদিকে কুষ্টিয়ার দৌলতপুর থানার এসআই সাইফুল জানান, রাত সোয়া ৩টার দিকে দৌলতপুর উপজেলার মুসলিম নগর বাঁধের বাজার এলাকায় মাদক ব্যবসায়ী মাদক কেনা-বেচা করছিল। এ সময় পুলিশের একটি দল সেখানে পৌঁছালে মাদক ব্যবসায়ীরা পুলিশকে লক্ষ করে গুলি ছোড়ে। এ সময় পুলিশও পাল্টা গুলি ছুড়ে। পরে ঘটনাস্থল থেকে গুলিবিদ্ধ মদন (৪০) নামের ব্যক্তির মরদেহ উদ্ধার করে পুলিশ। মদন শীর্ষ মাদক ব্যবসায়ী ছিল বলে পুলিশ জানায়। এ ছাড়া তার বিরুদ্ধে দেড় ডজনেরও বেশি মামলা রয়েছে। ঘটনাস্থল থেকে একটি বিদেশি পিস্তল, ৩ রাউন্ড গুলি, ৩০ বোতল ফেনসিডিল ও ৯০০ পিস ইয়াবা উদ্ধার করা হয়েছে।